Document ID: /roh_data/filtered/fineweb-2-filterrobots_roh.jsonl.gz/13075

Perquai che la stad passada è stada fitg sitga, ins haja savens gì da sauar ils tartuffels, ha ditg Sabina Heinrich dal bain puril. Bain sajan ils tartuffels pli pitschens che l’onn passà, ma la qualitad saja fitg buna. Gist ustarias hajan schizunt pli gugent ils tartuffels pli pitschens ch’ils gronds.
Gia ussa ins saja quasi vendì ora, ed ins haja schizunt gì da dir giu a differents interessents, ha ditg la pura da Filisur. Era sch’i haja dà pli paucs tartuffels quest onn, ins saja fitg cuntent cun la vendita da quest onn.